**Πέτυχε ή όχι η αλλαγή;**

Όπως έχουμε διαπιστώσει, η ελληνική κοινωνία παρακολουθεί πάντα με πολύ έντονο ενδιαφέρον τις γλωσσικές και εκπαιδευτικές αλλαγές και τις σχολιάζει. Oι αλλαγές που επιχειρήθηκαν στα γλωσσοεκπαιδευτικά μας πράγματα με την εκπόνηση των προγραμμάτων που προέκυψαν από την πολιτική αλλαγή του 1981 (αρχίζοντας από το 1982 με τις πρώτες τάξεις του δημοτικού σχολείο και ολοκληρώνοντας το 1989 με το λύκειο) ήταν πολύ φυσικό να συζητηθούν επίσης έντονα και στον τύπο αλλά κυρίως σε επιστημονικά συνέδρια και σχετικά βιβλία.

Όπως συμβαίνει πάντα σε τέτοιες περιπτώσεις, υπάρχουν:

1. οι μαχητικοί υποστηρικτές των αλλαγών, οι οποίοι συνήθως είναι και οι εισηγητές τους, βλ. σχετικά κείμενα στα: Βουγιούκας 1994: 38-48, Μουμτζάκη 1986: 141-157, Τσολάκη, Χρ. κ.ά. 1990: 14-20
2. οι «πολέμιοι» ή επικριτικοί, οι οποίοι είναι συνήθως δύο κατηγοριών: α) αυτοί που υπερασπίζονται το παλιό που πάει να ανατραπεί και β) εκείνοι που θεωρούν ότι η αλλαγή είναι λίγη/μικρή και θέλουν κάτι περισσότερο, βλ. σχετικά και Χαραλαμπόπουλος & Χατζησαββίδης 1997: 22-36
3. οι «ψυχραιμότεροι», που δίνουν μια πιο αποστασιοποιημένη από τις δυο πλευρές θέση ή συνήθως καταφεύγουν στην επιστήμη των αριθμών, τη στατιστική, για να δώσουν μια πιο «αντικειμενική» εικόνα των πραγμάτων, βλ. Μήτσης 1996: 176-184, Ξωχέλλης κ.ά. 1992: 5-29

Βιβλιογραφία

Βουγιούκας, Α. 1994. *Το γλωσσικό μάθημα στην πρώτη βαθμίδα της νεοελληνικής εκπαίδευσης.* Θεσσαλονίκη: Ινστιτούτο Νεοελληνικών Σπουδών (Ίδρυμα Μανόλη Τριανταφυλλίδη).

Μήτσης, Ν. 1995. *Η διδασκαλία της Γραμματικής στην Πρωτοβάθμια και Δευτεροβάθμια Εκπαίδευση.* Αθήνα: Gutenberg

Μήτσης, Ν. 1996. *Διδακτική του γλωσσικού μαθήματος. Από τη γλωσσική θεωρία στη διδακτική πράξη*. Αθήνα: Gutenberg

Μουμτζάκη, Α. 1986. Η γλωσσική διδασκαλία με το βιβλίο ‘Νεοελληνική Γλώσσα’ για το γυμνάσιο. Φιλόλογος *44*: 141-157

Ξωχέλλης, Π. κ.ά. 1992. Αξιολόγηση του προγράμματος γλωσσικής διδασκαλίας στο γυμνάσιο. Ερευνητικά δεδομένα. Φιλόλογος *67*: 5-29

Τσολάκη, Χρ. 1983. Γλωσσική διδασκαλία (Το ελληνικό στίγμα και οι συντεταγμένες του). Γλώσσα 1: 58-70

Τσολάκη, Χρ. κ.ά. 1990. Η διδασκαλία του βιβλίου «Έκφραση/ Έκθεση» τ. Α’, Β’ στην Α’ και Β’ Λυκείου. Φιλόλογος *59*: 14-20

Χαραλαμπόπουλος, Α. & Χατζησαββίδης, Σ. 1997. *Η διδασκαλία της λειτουργικής χρήσης της γλώσσας.* Θεσσαλονίκη: Κώδικας